**Rámcová dohoda č. SE-VO1-2022/002952**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a podľa § 83 zákona č. 343/2015 Z.z. o verejnom obstarávaní a o zmene a doplnení niektorých

zákonov v znení neskorších prepisov (ďalej len „zákon č. 343/2015 Z. z.“)

(ďalej len „Rámcová dohoda“)

medzi

**Objednávateľ:**

Názov: Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

zastúpený

IČO: 00 151 866

Bankové spojenie: Štátna pokladnica

Číslo účtu: 7000180023/8180

IBAN: SK78 8180 0000 0070 0018 0023

(ďalej len „Objednávateľ)

**Dodávateľ:**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

Tel:

e-mail:

registrácia:

(ďalej len „Dodávateľ“)

(ďalej len „Účastníci Rámcovej dohody“)

**ÚVODNÉ USTANOVENIA**

1. Účastníci Rámcovej dohody uzatvárajú túto Rámcovú dohodu v súlade s výsledkom verejnej súťaže na predmet zákazky „Dodávka a inštalácia kompaktných systémov štruktúrovanej kabeláže integrujúci prenos dát a hlasu“, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. XX/xxxx dňa XX.0X.20xx pod značkou XXXX -XXX (ďalej len „VO“).
2. Základným účelom tejto Rámcovej dohody je v súlade s výsledkom VO zabezpečenie dodania služby (tak ako je tento pojem zadefinovaný v čl. I  bode 1.1. a v Prílohe č. 1 a v Prílohe č. 2 Rámcovej dohody) v súlade s touto Rámcovou dohodou.

**Čl. I**

**PREDMET RÁMCOVEJ DOHODY**

.

1. Predmetom tejto Rámcovej dohody je záväzok Dodávateľa zabezpečiť dodávku a inštaláciu kompaktných systémov štruktúrovanej kabeláže integrujúci prenos dát a hlasu v objektoch a zariadeniach Ministerstva vnútra Slovenskej republiky vrátane dodávky súvisiaceho tovaru (ďalej len „služby“) v súlade s opisom predmetu zákazky, ktorý tvorí prílohu č. 1 tejto Rámcovej dohody a v súlade s vlastným návrhom plnenia, ktorý tvorí prílohu č. 2 tejto Rámcovej dohody a záväzok Objednávateľa za poskytnuté služby zaplatiť Dodávateľovi dohodnutú cenu v súlade s čl. V tejto Rámcovej dohody.
2. Uvedené služby budú poskytované Objednávateľovi na základe jednotlivých písomných objednávok.
3. Objednávateľ pri uzatváraní tejto Rámcovej dohody koná ako verejný obstarávateľ v zmysle ustanovenia § 7 zákona č. 343/2015 Z.z..

**Čl. II**

**PRÁVA A POVINNOSTI ÚČASTNÍKOV RÁMCOVEJ DOHODY**

1. Všetky dokumenty súvisiace s touto Rámcovou dohodou a to najmä objednávky, faktúry, rozpočty, výkazy výmer, projektová dokumentácia, situačný nákres, projekt skutočného vyhotovenia, meracie protokoly. preberacie listy a pod. účastníci rámcovej dohody vypracovávajú v slovenskom jazyku, a tieto dokumenty musia obsahovať všetky dohodnuté a všeobecne záväznými právnymi predpismi vyžadované údaje.
2. Dodávateľ je povinný:
   1. zabezpečiť pre Objednávateľa výkon služieb podľa tejto Rámcovej dohody v dohodnutej kvalite, rozsahu, cene a v termínoch, v zmysle objednávky objednávateľa,
   2. odstrániť nedostatky a vady, ktoré evidentne zapríčinil Dodávateľ na svoje náklady v lehote podľa čl. III. bod 3.3. tejto Rámcovej dohody,
3. Dodávateľ prehlasuje, že je držiteľom osobitného oprávnenia o odbornej spôsobilosti podľa zákona NR SR č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov v minimálnom rozsahu na opravu, údržbu a montáž elektrických zariadení do 1000V. Úradne overená kópia tohto potvrdenia tvorí prílohu č. 4 tejto Rámcovej dohody.
4. Dodávateľ prehlasuje, že je držiteľom potvrdenia NBÚ o priemyselnej bezpečnosti uchádzača pre stupeň utajenia „Dôverné“. Úradne overená kópia tohto potvrdenia tvorí prílohu č. 4A tejto Rámcovej dohody.
5. Objednávateľ je povinný:
   1. poskytnúť Dodávateľovi potrebnú súčinnosť pri poskytovaní služby podľa tejto Rámcovej dohody, viesť evidenciu požadovaných dokladov súvisiacich s preberaním a odovzdávaním služieb,
   2. sprístupniť miesto pre vykonanie požadovanej služby,
   3. v dohodnutom termíne prevziať služby.
   4. Dodávateľ sa zaväzuje, že služby bude poskytovať Objednávateľovi prostredníctvom expertov   
      č. 1 a č. 2 uvedených v prílohe č. 6 k tejto Rámcovej dohody, ktorých činnosti sú vymedzené v prílohe č. 1 k tejto Rámcovej dohode a ktorými preukazoval splnenie podmienok účasti technickej a odbornej spôsobilosti podľa § 34 ods. 1 písm. g) zákon č. 343/2015 Z. z.. Nahradenie alebo doplnenie týchto expertov inými expertmi je možné len so súhlasom Objednávateľa. V prípade nahradenia expertov alebo doplnenia expertov musia experti, ktorí ich nahradia alebo doplnia, spĺňať rovnaké podmienky ako sa požadovali v rámci preukázania splnenia podmienok účasti technickej a odbornej spôsobilosti podľa § 34 ods. 1 písm. g) zákon č. 343/2015 Z. z.. V prípade, že Poskytovateľ nahradí pôvodného experta osobou, ktorá nespĺňa minimálne požiadavky, ktoré boli požadované na preukázanie splnenia technickej alebo odbornej spôsobilosti podľa § 34 ods. 1 písm. g) zákon č. 343/2015 Z. z. považuje sa toto za podstatné porušenie Rámcovej dohody s možnosťou odstúpenia od Rámcovej dohody zo strany Objednávateľa.
   5. V prípade zmeny alebo doplnenia niektorého z expertov, ktorý je uvedený v prílohe č. 6 k tejto Rámcovej dohody, je Poskytovateľ povinný oznámiť Objednávateľovi písomnou formou pred plánovanou zmenou alebo doplnením experta na adresu uvedenú v záhlaví Rámcovej dohody údaje o navrhovanom novom expertovi spolu s dokladmi preukazujúcimi splnenie predmetných minimálnych požiadaviek na expertov podľa bodu 2.6. tohto článku Rámcovej dohody pred ich nástupom na výkon činností podľa tejto Rámcovej dohody. Zmena alebo doplnenie nového experta sa vykoná dodatkom k tejto Rámcovej dohode. Osobami oprávnenými rokovať vo veciach zmeny prílohy č. 2 k tejto Rámcovej dohode sú:

za Dodávateľa: ... (doplní uchádzač)

za Objednávateľa: .....................

**Čl. III**

**KVALITA SLUŽBY, ZODPOVEDNOS´T ZA VADY SLUŽBY A ZA ŚKODU**

* 1. Objednávateľ je povinný vady poskytnutej služby písomne oznámiť Dodávateľovi bez zbytočného odkladu po ich zistení.
  2. Oznámenie o vade služby musí obsahovať:
  3. označenie a číslo rámcovej dohody a objednávky,
  4. označenie a typ reklamovanej služby,
  5. číslo dodacieho listu, resp. iné určenie času dodania.
  6. Dodávateľ sa zaväzuje vyriešiť oprávnenú reklamáciu vadnej služby bezplatne najneskôr do 5 pracovných dní od jej uplatnenia, tzn. od doručenia oznámenia o vade služby. V prípade nedodržania tejto lehoty, je objednávateľ oprávnený odstúpiť od objednávky v časti týkajúcej sa vadnej služby.
  7. Škody, ktoré Dodávateľ spôsobí objednávateľovi pri poskytovaní služieb, budú po dobu trvania tejto Rámcovej dohody zabezpečené poistnou zmluvou o poistení za škodu spôsobenú podnikaním, ktorú uzavrie Dodávateľ na minimálnu poistnú sumu 300 000 EUR.
  8. Úradne overená kópia poistnej zmluvy alebo potvrdenie príslušnej poisťovne o poistení za škodu spôsobenú podnikaním tvorí prílohu č. 3 tejto Rámcovej dohody.

**Čl. IV**

**MIESTO PLNENIA SLUŹBY**

1. Dodávateľ zabezpečí vykonanie služby v množstve a v mieste podľa písomnej objednávky.
2. Služby sa budú vykonávať za účasti objednávateľa, resp. ním poverenej osoby alebo správcu objektu objednávateľa.

**Čl. V**

**ZMLUVNÁ CENA A PLATOBNÉ PODMIENKY**

* 1. Cena za poskytnutie služby je stanovená dohodou v zmysle zákona NR SR č. 18/1996 Z. z. o cenách v znení neskorších predpisov (ďalej len „zákon č. 18/1996 Z. z.“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. v znení neskorších predpisov (ďalej len „vyhláška č. 87/1996 Z. z.“).
  2. Navrhovaná cena musí zahŕňať všetky ekonomicky oprávnené náklady dodávateľa vynaložené v súvislosti s poskytnutím služieb a dodaných súvisiacich tovarov (najmä náklady za tovar, na obstaranie tovaru, colné a daňové poplatky, dopravu do miesta plnenia, poistenie do času prechodu nebezpečenstva škody na tovare na Objednávateľa, náklady na obalovú techniku a balenie, ako aj všetky ďalšie súvisiace služby) a primeraný zisk dodávateľa.
  3. Cena musí byť stanovená v mene EURO. K fakturovanej cene bude vždy pripočítaná DPH stanovená v súlade so všeobecne záväznými právnymi predpismi platnými v čase poskytnutia služby.
  4. Maximálny finančný limit všetkých objednávok, ktoré sú výsledkom verejného obstarávania, je zhodný s predpokladanou hodnotou zákazky  vo výške **4 505 901,00** - EUR bez DPH. Skutočnosť, že Rámcová dohoda je uzatvorená na maximálnu hodnotu, teda do výšky predpokladanej hodnoty zákazky, však nezadáva/nepredstavuje povinnosť Objednávateľa vyčerpať finančný limit Rámcovej dohody vo výške predpokladanej hodnoty, ako aj nad rámec vlastného návrhu plnenia kritéria na vyhodnotenie ponúk – teda maximálnej zmluvnej ceny za služby podľa Prílohy č. 2 tejto Rámcovej dohody. Pri objednávkach sa Objednávateľ môže s Dodávateľom dohodnúť na modifikácii technických špecifikácií a technickej obmene predmetu zákazky zohľadňujúcej technický vývoj, zmeny trhových podmienok, výhodnosť pre prevádzku Objednávateľa a to v medziach daných opisom predmetu zákazky a vlastného návrhu plnenia predmetu zákazky uvedeného v prílohe č. 2 tejto Rámcovej dohody.
  5. Maximálna jednotková cena za služby a súvisiace tovary, vrátane príplatkov, je špecifikovaná v Prílohe č. 2 tejto Rámcovej dohody a je stanovená ako maximálna bez DPH, ktorá bola predmetom ponuky dodávateľa vo verejnom obstarávaní.
  6. Platby za poskytnuté služby budú realizované formou bezhotovostného platobného styku prostredníctvom finančných ústavov Objednávateľa a Dodávateľa uvedených v záhlaví Rámcovej dohody, po poskytnutí služieb na faktúru, ktorej splatnosť je stanovená na 30 kalendárnych dní odo dňa jej doručenia Objednávateľovi. V prípade, že plnenie Rámcovej dohody bude spolufinancované z prostriedkov EÚ alebo obdobných finančných nástrojov, je lehota splatnosti faktúry stanovená na 60 kalendárnych dní odo dňa jej doručenia Objednávateľov. Dodávateľ berie na vedomie, že uvedené financovanie platieb z prostriedkov EÚ alebo obdobných finančných nástrojov je časovo a administratívne náročné. Dodávateľ berie na vedomie aj časovú a administratívnu zložitosť interného procesu fakturácie platieb z rozpočtových prostriedkov objednávateľa. Dodávateľ zároveň súhlasí a vyhlasuje, že lehota splatnosti nie je v hrubom nepomere k právam a povinnostiam vyplývajúcim z tejto Rámcovej dohody. Podrobné platobné podmienky budú uvedené v objednávkach.
  7. Dohodnutú cenu je možné meniť iba pri zmene colných a daňových predpisov alebo preukázateľnou zmenou cien výrobného závodu, vždy len po vzájomnej dohode Účastníkov Rámcovej dohody, v zmysle zákona č. 18/1996 Z. z., vyhlášky č. 87/1996 Z. z. a v súlade s § 18 zákona č. 343/2015 Z. z..

**Čl. VI**

**PRAVIDLÁ PRE ZMENU SUBDODÁVATEĽA**

* 1. V Prílohe č. 5 tejto Rámcovej dohody sú uvedené údaje o všetkých známych subdodávateľoch Dodávateľa, ktorí sú známi v čase uzavierania tejto Rámcovej dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  2. Dodávateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 5 tejto Rámcovej dohody, a to bezodkladne.
  3. V prípade zmeny subdodávateľa je Dodávateľ povinný najneskôr do 5 pracovných dní odo dňa zmeny subdodávateľa predložiť Objednávateľovi informácie o novom subdodávateľovi a predmete subdodávok, pričom pri výbere subdodávateľa musí Dodávateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.
  4. Povinnosti Dodávateľa, vrátane pravidiel výberu subdodávateľa uvedené v bodoch 6.2 a 6.3 tohto článku Rámcovej dohody platia po celú dobu trvania tejto Rámcovej dohody.
  5. Dodávateľ zodpovedá za plnenie zmluvy o subdodávke subdodávateľom tak, ako keby plnenie  realizoval sám a je povinný dodať Objednávateľovi plnenia na svoju zodpovednosť, v dohodnutom čase a v dohodnutej kvalite. Dodávateľ zodpovedá za odbornú starostlivosť pri výbere subdodávateľa ako aj za výsledok činnosti vykonanej na základe zmluvy o subdodávke.

**Článok VII.**

**ZÁRUKA NA TOVAR**

* 1. Dodávateľ je povinný na tovar poskytnúť bezplatnú servisnú podporu zahrňujúcu všetky náklady spojené so zabezpečením 25 ročnej záruky, s dobou reakcie do nasledovného pracovného dňa od uplatnenia reklamácie zo strany objednávateľa a garantovanou dobou bezplatného odstránenia poruchy do 14 dní.
  2. Dodávateľ zodpovedá za bezchybný technický a právny stav tovaru a za to, že dodaný tovar bude počas záručnej doby spôsobilý na použitie na obvyklý účel, a že si zachová vlastnosti stanovené výrobcom.
  3. Zodpovednosť za vady tovaru sa spravuje príslušnými ustanoveniami Obchodného zákonníka.

**Čl. VIII**

**SANKCIE**

1. V prípade omeškania Dodávateľa s poskytnutím služby je Dodávateľ povinný uhradiť Objednávateľovi zmluvnú pokutu vo výške 0,05 % z celkovej fakturovanej čiastky za neposkytnuté služby za každý aj začatý deň omeškania.
2. V prípade omeškania Dodávateľa s odstránením vady služby podľa čl. III bod 3.3. tejto Rámcovej dohody je Dodávateľ povinný uhradiť Objednávateľovi zmluvnú pokutu vo výške 0,05 % z ceny vadnej služby za každý aj začatý deň omeškania.
3. V prípade omeškania Dodávateľa s odstránením vady tovaru podľa čl. VII bod 7.1. tejto Rámcovej dohody je Dodávateľ povinný uhradiť Objednávateľovi zmluvnú pokutu vo výške 0,05 % z ceny vadného tovaru za každý aj začatý deň omeškania.
4. V prípade neuhradenia faktúry v dohodnutom termíne splatnosti, môže Dodávateľ fakturovať objednávateľovi zákonný úrok z omeškania z dlžnej sumy za každý aj začatý deň omeškania.

**Čl. IX**

**UKONČENIE RÁMCOVEJ DOHODY**

* 1. Rámcovú dohodu je možné ukončiť:

1. písomnou dohodou Účastníkov Rámcovej dohody;
2. písomnou výpoveďou podľa bodu 9.3 tohto článku;
3. písomným odstúpením od tejto Rámcovej dohody pri podstatnom porušení povinností vyplývajúcich z tejto Rámcovej dohody.
   1. Písomnou dohodou jej Účastníkov táto Rámcová dohoda zaniká dňom uvedeným v takejto dohode. V dohode o ukončení Rámcovej dohody sa súčasne upravia aj nároky jej Účastníkov vzniknuté na základe alebo v súvislosti s touto Rámcovou dohodou.
   2. Túto Rámcovú dohodu môže objednávateľ písomne vypovedať bez udania dôvodu s výpovednou dobou tri mesiace. Výpovedná doba začína plynúť prvým dňom mesiaca nasledujúceho po mesiaci, v ktorom bola písomná výpoveď doručená dodávateľovi.
   3. Objednávateľ je oprávnený od tejto Rámcovej dohody odstúpiť v prípade jej podstatného porušenia zo strany dodávateľa, a to, ak:
4. proti dodávateľovi bol podaný návrh na vyhlásenie konkurzu alebo návrh na povolenie reštrukturalizácie;
5. dodávateľ vstúpil do likvidácie;
6. dodávateľ koná v rozpore s touto Rámcovou dohodou, objednávkou a/alebo všeobecne záväznými právnymi predpismi a na písomnú výzvu Objednávateľa toto konanie a jeho následky v určenej primeranej lehote neodstráni;
7. dodávateľ nebol v čase jej uzavretia zapísaný v registri partnerov verejného sektora alebo ak bol vymazaný z registra partnerov verejného sektora;
8. v čase jej uzavretia existoval dôvod na vylúčenie dodávateľa pre nesplnenie podmienky účasti podľa [§ 32](http://www.adval.sk/EVO/Legislativa/zvo/#doc41) ods. 1 písm. a) zákona č.343/2015 Z. z.;
9. táto nemala byť uzavretá s dodávateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
   1. Dodávateľ je oprávnený od tejto Rámcovej dohody odstúpiť v prípade jej podstatného porušenia zo strany objednávateľa, a to, ak je objednávateľ v omeškaní so splatnosťou faktúry o viac ako 30 dní po lehote splatnosti.
   2. Odstúpenie od tejto Rámcovej dohody musí mať písomnú formu, musí sa v ňom uviesť dôvod odstúpenia a musí byť doručené druhému Účastníkovi Rámcovej dohody. Odstúpenie od tejto Dohody je účinné dňom nasledujúcim po dni jeho doručenia druhému Účastníkovi Rámcovej dohody.

**Článok X.**

**DORUČOVANIE**

* 1. Akákoľvek písomnosť alebo iné správy, ktoré sa doručujú v súvislosti s touto Rámcovou dohodou (každá z nich ďalej ako „Oznámenie“) musia byť:

1. v písomnej podobe;
2. doručené osobne, poštou prvou triedou s uhradeným poštovným, kuriérom prostredníctvom kuriérskej spoločnosti alebo elektronickou poštou na adresy, ktoré budú oznámené v súlade s týmto článkom.
   1. Účastníci Rámcovej dohody sa dohodli, že možnosť doručovania elektronickou poštou sa neaplikuje v prípade, ak ide o zaslanie výpovede alebo odstúpenia od tejto Rámcovej dohody ktorýmkoľvek Účastníkom Rámcovej dohody.
   2. Oznámenie poskytované objednávateľovi bude zaslané na adresu uvedenú nižšie alebo inej osobe alebo na inú adresu, ktorú objednávateľovi priebežne oznámi dodávateľovi v súlade s týmto článkom:

Ministerstvo vnútra Slovenskej republiky

Pribinova 2, 812 72 Bratislava – Staré Mesto, Slovenská republika

k rukám: XXX

tel.: XXX

email: XXX

* 1. Oznámenie poskytované dodávateľom bude zaslané na adresy uvedené nižšie alebo iným osobám alebo na iné adresy, ktoré dodávateľ priebežne oznámia objednávateľovi v súlade s týmto článkom:

Dodávateľ:

XXX

(adresa pre doručovanie)

k rukám: XXX

tel.: XXX

email: XXX

* 1. Oznámenie nadobúda účinnosť okamihom jeho prevzatia a má sa za prevzaté:

1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom;
2. v čase jeho doručenia, ale najneskôr piaty kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným;
3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.

**Čl. XI**

**ZÁVEREČNÉ USTANOVENIA**

* 1. Rámcová dohoda sa uzatvára na dobu určitú, a to na dobu 36 mesiacov odo dňa nadobudnutia jej účinnosti, alebo do vyčerpania finančného limitu podľa čl. V bodu 5.4 tejto Rámcovej dohody, podľa toho, ktorá skutočnosť nastane skôr.
  2. Meniť a dopĺňať Rámcovú dohodu je možné robiť len písomne vo forme očíslovaných dodatkov k Rámcovej dohode, ktoré sa po podpísaní obidvomi Účastníkmi Rámcovej dohody a nadobudnutí účinnosti stávajú jej neoddeliteľnou súčasťou.
  3. V prípade zmeny v priebehu trvania Rámcovej dohody sa bude postupovať v zmysle § 18 zákona 343/2005 Z.z.
  4. Práva a povinnosti Účastníkov Rámcovej dohody, pokiaľ táto Rámcová dohoda neupravuje inak, sa riadia ustanoveniami Obchodného zákonníka a ostatnými všeobecne záväznými právnymi predpismi platnými v Slovenskej republike.
  5. Táto Rámcová dohoda je vyhotovená v štyroch (4) rovnopisoch s platnosťou originálu, jeden (1) rovnopis zostane Dodávateľovi a tri (3) rovnopisy zostanú Objednávateľovi.
  6. Táto Rámcová dohoda nadobúda platnosť dňom jej podpisu obidvoma Účastníkmi Rámcovej dohody a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z.z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Rámcovú dohodu zverejní objednávateľ.
  7. Účastníci Rámcovej dohody prehlasujú, že túto Rámcovú dohodu prečítali, jej obsahu porozumeli a na znak súhlasu ju vlastnoručne podpisujú.
  8. Rámcová dohoda má nasledujúce prílohy, ktoré tvoria jej neoddeliteľnú súčasť:
     1. Príloha č. 1 - Opis predmetu zákazky
     2. Príloha č. 2 – Štruktúrovaný rozpočet predmetu zákazky a Návrh plnenia
     3. Príloha č. 3 - Kópia poistnej zmluvy alebo potvrdenie príslušnej poisťovne o poistení za škodu spôsobenú podnikaním.
  9. Príloha č. 4 –Kópia platného osobitného oprávnenia o odbornej spôsobilosti podľa zákona NR SR č. 124/2006 Z.z. o bezpečnosti a ochrane zdravia pri práci v znení neskorších predpisov v minimálnom rozsahu na opravu, údržbu a montáž elektrických zariadení do 1000V.
  10. Príloha č. 4A –Kópia platného potvrdenia NBÚ o priemyselnej bezpečnosti uchádzača pre stupeň utajenia „Dôverné“.
  11. Príloha č. 5 – Zoznam subdodávateľov
  12. Príloha č. 6 – Zoznam expertov

V Bratislave dňa ........................... V Bratislave dňa .........................

Za dodávateľa Za objednávateľa

-–––––––––––––––––––– –––––––––––––––––––––